Holt (Tvedestrand)

For bydelen i Kongsvinger, se Holt (Kongsvinger).

Holt er ei bygd og et område i Tvedestrand kommune i Agder. Holt var fram til 1960 selvstendig kommune. Navnet brukes fortsatt som betegnelse på dette området, eller på det mindre området som utgjør i Holt skolekrets. Holt kirke ligger sentralt i Holt sammen med Tvedestrand og Åmli videregående skole, avdeling Holt (tidligere ) og Holt skole. 

Tidligere lå Christiansands Stiftsseminarium, også kalt «Holt seminar», på Holt. Der var det fra det ble stiftet i 1839 til den ble flyttet til Kristiansand i 1877. Skolen ble senere innlemmet i Universitetet i Agder.

Tradisjonelt har gårdsdrift og skogbruk vært viktige næringsveier, og fortsatt er en stor del av befolkningen sysselsatt i primærnæringer. Fra 1738 til 1959 var Næs Jernverk viktig. Det nedlagte jernverket ble opphav til museum og golfbane som i dag fungerer som viktige turistattraksjoner.

Holt ble opprettet som eget formannskapsdistrikt i 1837. En folketelling i 1835 viste at kommunen hadde en befolkning på 3 116 personer. I 1881 ble en del av Holt med 52 innbyggere overført til Dypvåg kommune, og i 1919 ble en del av Holt med 14 innbyggere overført til Austre Moland. 1. januar 1960 ble Holt, Dypvåg og Tvedestrand slått sammen til én kommune med navnet Tvedestrand. Forut for denne sammenslåingen hadde Holt kommune en befolkning på 3759 mennesker.

Kjente personer med tilknytning til Holt 
Knud Knudsen – norsklærer og språkforsker
Andreas Feragen – pedagog og lærebokforfatter
Jacob Aall – jernverkseier/godseier, politiker, historiker, statsøkonom og eidsvollmann.
Jørgen Aall – jurist, embetsmann og politiker.
Thor Reiersen Lilleholt – lensmann og eidsvollmann
Jørgen Løvland – skolemann og politiker, Norges første utenriksminister
Jonas Vellesen – skolemann
Velle Vellesen – skolemann
Torkell Mauland – ærer, lokalhistoriker, folkeminnesamler og statsstipendiat
Arne Garborg – forfatter
Andreas Faye – sogneprest og folkeminnesamler
Arne Torp – professor i nordisk språkvitenskap
Hans Hansen – billedhugger
Asbjørn Andersen – stortingspolitiker
Øyvind Bjorvatn – stortingspolitiker
Helga Gitmark – stortingspolitiker og statsråd
Hanna Butenschøn – forfatter
Rolv Werner Erichsen – redaktør og NTB-leder
Ragnar Vogt - Norges første professor i psykiatri

Se også
Liste over ordførere i Holt

Referanser 

Tidligere kommuner i Aust-Agder
Bosetninger i Tvedestrand
Norske kommuner etablert i 1838
Kommuner opphørt i 1960